Χρήστος Αγαλλόπουλος

Ο Χρήστος Αγαλλόπουλος (1897 - 8 Ιουνίου 1959) ήταν Έλληνας νομικός και κοινωνιολόγος. Έγινε γνωστός ως ο άνθρωπος που καθιέρωσε την κοινωνική ασφάλιση στην Ελλάδα και ήταν ο πρώτος γενικός διευθυντής του ΙΚΑ, από το 1934 ως το 1954.

 Βιογραφία 
Γεννήθηκε στον Πλάτανο Ναυπακτίας. Στην αρχή υπηρέτησε στον Πολεμικό Ναυτικό και στο Λιμενικό Σώμα στον τομέα του Οικονομικού.Παγκόσμιο Βιογραφικό Λεξικό, Εκδοτική Αθηνών, Αθήνα 1988. Σπούδασε στην Αθήνα και έπειτα Ναυτικό Δίκαιο στο Αμβούργο. Από το 1926 και για 9 χρόνια ήταν στο τιμόνι του Ταμείου Ασφαλίσεως Καπνεργατών. Ανέλαβε τη γενική διεύθυνση του νεοσύστατου ΙΚΑ το 1934 και παρέμεινε επί 20 χρόνια στη θέση αυτή.Αντί, Τεύχη 804-812 - Σελίδα 47. Το 1947 έγινε καθηγητής Κοινωνικής Πολιτικής και Εργατικού Δικαίου.Εγκυκλοπαίδεια Πάπυρος Λαρούς Μπριτάννικα, τ. 1, σελ. 147. Εισήγαγε και επιμελήθηκε τη σύνταξη του σχετικού νόμου "Περί κοινωνικών ασφαλίσεων".Λήμμα  στην Εγκυκλοπαίδεια "Επιστήμη και Ζωή".  Συνέγραψε πολλά έργα, όπως "Κοινωνικές Ασφαλίσεις", "Το Εργατικόν Δίκαιον" κ. ά.
Ο Αγαλλόπουλος απεβίωσε σε ηλικία 64 ετών από συγκοπή, ενώ μιλούσε στα γραφεία της ΓΣΕΕ, κατά τα εγκαίνια της Σχολής Εκπαιδεύσεως Εργατικών Στελεχών, όπου παρευρισκόταν και ο υπουργός Εργασίας, Αριστείδης Δημητράτος.Ελευθερία, φύλλο 9-6-1959,  σελ. 2. Ήταν το πρώτο σεμινάριο για την εκπαίδευση εργατικών στελεχών.Απεβίωσεν ενώ ωμίλει εις σχολήν της ΓΣΕΕ ο Χρ. Αγαλλόπουλος τέως διευθυντής του ΙΚΑ, Μακεδονία, φύλλο 9-6-1959, σελ. 7

 Έργα 

 Αι Κοινωνικαί Ασφαλίσεις - Ερμηνεία του Νόμου 6298 Περί Κοινωνικών Ασφαλίσεων, Αθήναι, 1936
 Ιδιωτικόν Ασφαλιστικόν Δίκαιον - Cesare Vivante καθ. Πανεπ. Ρώμης. Μετάφρασις εκ της Ε' ιταλικής εκδόσεως μετά πλείστων προσθηκών και πλήρους προσαρμογής προς τα εν Ελλάδι, Τεύχος Α', 1931
 Η Προστασία του Ασθενούς Ναυτικού. Συμβολή εις την εξέλιξιν του θεσμού των κοινωνικών ασφαλίσεων, 1931
 Η Απλόποίησις των ασφαλιστικών περιπτώσεων εν τη κοινωνική ασφαλίσει, 1932
 Η Βάσις της Κοινωνικής Ασφαλίσεως. Ερμηνεία των άρθρων 2 και 3 του νόμου 5733 <<περί κοινωνικών ασφαλίσεων>>, 1933
 Η Υποχρέωσις του Εργοδότου δια την Καταβολήν της Κοινωνικής Εισφοράς, 1934
 Κοινωνικαί Ασφαλίσεις, Αθήναι, 1955

 Παραπομπές 

Κατηγορία:Έλληνες νομικοί
Κατηγορία:Έλληνες αξιωματικοί του Λιμενικού Σώματος
Κατηγορία:Έλληνες κοινωνιολόγοι